Դուք պետք է և պարտավոր եք ձեր ազնվության, նաև՝ համառության շնորհիվ, լինել յուրաքանչյուրիս սրտում և ուղեղում, բոլոր արատավոր և հայակործան երևույթների դեմ լինել անհանդուրժող և անողոք: Առանց լուրջ հիմնավորումների մի՛ կործանեք մարդկային ճակատագրերը, որոնցից կախված է նրանց յոթ պորտի գոյությունը: Աստծո կողմից ձեզ պարգևված լրագրողական շնորհը բացառապես օգտագործեք հայոց պետականաշինության, հատկապես՝ հայոց պետության սահմանների անսասան պաշտպանության և հայ ժողովրդի անվտանգության ապահովման գործում: Մեր բուռն ծափահարություններն արժանավոր լրագրողներին: